钦定古今图书集成/理学汇编/字学典/第051卷 > 《元吾丘衍学古编》 > 《三十五举》
## 钦定古今图书集成/理学汇编/字学典/第051卷 > 《元吾丘衍学古编》 > 《三十五举》

一举曰：科斗为字之祖，象虾䗫子形也。今人不知，乃
巧画形状，失本意矣。上古无笔墨，以竹挺点漆书竹
上，竹硬漆腻，画不能行，故头粗尾细，似其形耳。古谓
笔为聿，《仓颉书》“从手持半竹，加画为聿。”聿，秦谓不律
由切，音法云。

《二举》曰：“今之文章，即古之直言，今之篆书，即古人平
常字，历代更变，遂见其异耳。”不知上古初有笔，不过
竹上朿毛，便于写画，故篆字肥瘦均一，转折无棱角
也。后人以真艸行或瘦或肥，以为美茂，若笔无心，不
可成体。今人以此笔作篆，难于为，古人尤多。若初学
未能用时，略于灯上烧过，庶几便手。

三举曰：学篆字必须博古，能识古器，则其款识中古
字，神气敦朴，可以助人。又可知古字象形、指事、会意
等未变之笔，皆有妙处，于《说文》始知有味矣。前贤篆
之气象，即此事未尝用力故也。若看模文，终是不及。
四举曰：“凡习篆，《说文》为根本，能通《说文》，则写不差”，又
当与《通释》兼看。

五举曰：“字有古今不同，若检《说文》，颇觉费力，当先熟
于《复古编》，大概得矣。”

六举曰，篆书多有字中包一二画，如“日”字、“目”字之类。
若初一字内画不与两头相黏，后皆如之，则为首尾
一法。若或接或否，各自相异，为不守法度，不可如此。
又圆点圆圈，小篆无此法，古文有之。“口”字作三角形，
不可引用，学者慎勿于难写处妄意增入。

《七举》曰篆法匾者，最好谓之〈音果〉匾，徐铉谓“非老手
莫能到《石鼓文》字也。”

《八举》曰：“小篆一也，而各有笔法。李斯方圆廓落，李阳
冰圆活姿媚；徐铉如隶无垂脚，字下如钗股，稍大，锴
如其兄，但字下如玉箸微小耳。崔子玉多用隶法，似
乎不精，然甚有汉意。李阳冰篆多非古法，效子玉也，
当知之。”

《九举》曰：“写成篇章文字，只用小篆。二徐、二李，随人所
便，切不可写词曲。”

《十举》曰：“小篆俗皆喜长，然不可太长，长无法，但以方
楷一字半为度，一字为正体，半字为垂脚”，岂不美哉！
脚不过三，有无可柰何者？当以正脚为主，馀略收短，
如幡脚可也。有下无脚，垂如黁齰等却以上枝为
出，如草木之为物，正生则上出枝，倒悬则下出枝耳。
《十一举》曰：“凡写碑匾，字画宜肥，体宜方圆。碑额同此。
但以小篆为正，不可用杂体。”

《十二举》曰：“以鼎篆古文错杂为用时，无迹为上。但皆
以小篆法写自然一法，此虽易求，却甚难记。不熟其
法，未免如《百家衣》”，为识者笑。此为逸法正用，废此可
也。

《十三举》曰：“凡口。”〈音围〉圈中字不可填满，但如《斗并》，中著
一字，任其下空，可放垂笔，方不觉大。圈比诸字，亦须
略收口，不可圆，亦不可方，只以炭墼。〈音击〉《范子》“为度自
好若。”“嚣”等字须更放小。若印文中匾口，并“口”字及
“子”字上口，却须略宽，使口中见空，稍多字始浑厚。汉
印皆如此。

《十四举》曰：“写篆把笔只须单钩，却伸中指在下夹衬，
方圆平直，无有不可意矣。人多不得师传，只如常把

拗，方可操笔。此说最要紧，学者审之，其益甚矣。”
《十五举》曰：“凡篆大字，当虚腕悬笔，手腕著纸，便字不
活相”多有人不能用笔，用棕榈条及纸筒等物，皆俗
夫所为。士大夫不可用此。

十六举曰：汉篆多变古法，许氏作《说文》，救其失也。
十七举曰：隶书，人谓宜匾，殊不知妙在不匾，挑拔平
硬，如折刀头，方是汉隶。《书体括》云：“方劲古折，斩钉截
铁。”备矣。隶法颇深，具其大略。

十八举曰：“汉有摹印篆，其法只是方正，篆法与隶相
通。后人不识古印，妄意盘屈，且以为法，大可笑也。多
见故家藏汉印，字皆方正，近乎隶书，此即摹印篆也。
王球《啸堂集古录》所载古印，正与相合。凡屈曲盘回，
唐篆始如此。今碑刻有颜鲁公官诰尚书省印”，可考
其说。

《十九举》曰：“汉魏印章，皆用白文，大不过寸许。朝爵印
文皆铸，盖择日封拜，可缓者也。军中印文多凿，盖急
于行令，不可缓者也。古无‘押’”字，以印章为官职信令，
故如此耳。自唐用朱文，古法渐废，至宋南渡，绝无知
者，故后宋印文皆大谬。

《二十举》曰：“白文印，皆用汉篆，平方正直，字不可圆，纵
有斜笔，亦当取巧写过。”

《二十一举》曰：“三字印。右一边一字。左一边两字者。”以
两字处与为一字处相等。不可两字中断。又不可十
分相接。

《二十二举》曰：“四字印。”若前二字交界，略有空。后二字
无空。须当空一画地别之。字有有脚无脚，故言及此。
不然一边见分，一边不分。非法度也。

《二十三举》曰：“轩斋”等印，古无此式，惟唐相李泌有“端
居室'”三字印，白文玉印，或可照例。终是白文，非古法，
不若只从朱文。

《二十四举》曰：“朱文印”，用杂体篆，不可大怪，择其近人
情，免费词说可也。

《二十五举》曰：“白文印，用崔子玉写张平子碑上字，及
汉器上并碑，盖印章等字，最为第一。”

《二十六举》曰：“凡姓名表字，古有法式，不可随俗用杂
篆及朱文。”

二十七举曰：“白文印，必逼于边，不可有空，空便不古。”
二十八举曰：“朱文印，不可逼边。”须当以字中空白得
中处为相去，庶免印出，与边相倚，无意思耳。字宜细，
四㫄有出笔，皆滞边。边须细于字，边若一体。印出时，
四边虚纸昂起，未免边肥于字也。非见印多，不能晓
此粘边、朱文“建业文房”之说。

二十九举曰：“多有人依款识字式作印，此大不可。盖
汉时印文不曾如此，三代时却又无印，学者慎此。”《周
礼》虽有玺节及《职金》“掌辨其媺恶，揭而玺之”之说。〈注
曰印其实手执之卩也正面刻字如秦氏玺而不可
印印则字皆反矣〉古人以之表信，不问字，反淳朴如
此。若战国时苏秦六国印，制度未闻。《淮南子人闻训》
曰：“鲁君召子贡，授以大将军印。”刘安寓言而失词耳。
《三十举》曰“道号”，唐人虽有，不曾有印，故不可以道号
作印用也。三字屋扁，唐却有法。

《三十一举》曰：“凡印文中有一二字忽有自然空缺，不
可映带者，听其自空。”古印多如此。

三十二举曰“凡印。”仆有古人印式二册，一为官印，一
为私印，具列所以，实为甚详，不若《啸堂集古录》所载，
只具音释也。

《三十三举》曰：“凡名印，不可妄写，或姓名相合，或加印
章等字，或兼用印章字，曰姓某印章，不若只用印字，
最为正也。二名可回文写，姓下著印字在右，二名在
左是也。单名者，曰姓某之印，却不可回文写。若曰姓
某私印，不可印文墨，只宜封书，亦不可回文写。名印
内不可著氏字，表德可加‘氏’”字，亦当详审之。

《三十四举》曰：表字印，止用二字，此为正式。近人欲并
加姓氏于其上，曰某氏某，若作姓某父。古虽有此称，
系他人美己，却不可入印。人多好古，不论其原，不为
俗乱可也。汉人三字印，非复姓及无印字者，皆非名
姓。盖字印不当用“印”字以乱名耳。汉张长安，字幼君，
有印曰“张幼君。”〈右一字左二字〉唐李温，字光化，有印曰“李化
光”，亦《三字表德》印式。〈幼君西汉王式弟子化光见柳文吕衡州也〉
《三十五举》曰：“诸印文下有空处，悬之最佳。不可妄意
伸开，或加屈曲，务欲填满。若写得有道理，自然不觉
空也。字多无空，不必问此。”

合用文集品目